Invernessin impi
Oi, Invernessin sulo impi
 ei murheen hoivaa saada voi;
 hän karvaat veet nyt itkee vaan
 ja myöhään, varhain vaikeroi:
 ”Drumossien taisto, Drumossien päivä,
 se raskaat tuskat mulle toi!
 Se taaton rakkaan tempas pois,
 se kolmen veikon haudan loi.

 ”Jäi käärinliinaks kunnaan heinä,
 min punahurme purppuroi;
 ja vieress’ sorjin poika on,
 jot’ impi koskaan ihannoi!
 Voi verikättäsi, julma herra,
 sua hurjaa murhamiestä voi!
 Sa monen mielen musersit,
 mi rauhaa vain ja hyvää soi.”

cs:Výbor z písní a ballad/Dívka z Inverness
de:Die schöne Maid von Inverneß